ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa ohjelmamme pariin.
Viime kerralla sisar Amani Mostafa kertoi siitä, -
kuinka hän jätti islaminuskon.
Keskustelimme hänen elämästään teini-ikäisenä muslimina.
Tänään hän kertoo elämästään vaimona ja äitinä.
Islam pitää naista miehen omaisuutena.
Miltä sinusta tuntui se, että olit teini-iässä jonkun omaisuutta?
Kohdeltiinko sinua omaisuutena vielä senkin jälkeen, -
kun sinusta tuli vaimo ja äiti?
Totta puhuakseni, -
muslimiperheistä ajatellaan usein, -
että perheenjäsenillä on läheiset suhteet toisiinsa.
Isä pitää huolen siitä, että tyttäret ovat turvassa.
Hän ei anna kenenkään koskea heihin.
Tytärten on noudatettava sääntöjä.
Perhe voi näyttää läheiseltä.
On kuitenkin tarkasteltava sitä, -
kuinka isä näkee eri perheenjäsenet: -
vaimon ja lapset.
Minulle tulee aina mieleen tämä jae 3. suurasta.
Jae kertoo siitä, -
kuinka Allah antaa miehelle himon tai rakkauden -
joihinkin asioihin.
Ensimmäisenä himoittavien asioiden listalla on nainen.
Jos et pane pahaksesi, lisään tähän jotain.
Jae löytyy suurasta 3:14.
"Miehille on annettu..."
Pysähdytään tähän.
Joku saattaa huomauttaa, että alkuteksti puhuu "ihmisistä".
Asiayhteydestä kuitenkin selviää, että sanalla viitataan miehiin.
Englanninkielisessä Koraanissa sana on käännetty oikein.
"Miehelle on annettu... rakkaus omaisuutta kohtaan."
Jotkin asiat on siis annettu miehiä varten.
Mistä asioista on kyse?
Jakeessa sanotaan, että miehet himoitsevat naisia.
Jos tässä ei puhuttaisi miehistä, vaan kaikista ihmisistä, -
silloinhan islam hyväksyisi naistenväliset seksuaalisuhteet.
Niin ei kuitenkaan ole.
Englanninkielisen Koraanin kääntäjät ymmärsivät tämän.
Miehet himoitsevat naisia, lapsia ja omaisuutta.
"Nämä ovat heidän maanpäälliset palkkionsa, -
mutta taivaassa heitä odottaa vielä suuremmat palkkiot."
Islamin Jumala hyväksyy siis himoitsemisen.
Muhammadin kulttuurissa arvostettiin lapsia.
Suvulle piti saada jatkaja.
Suku kasvoi sitä kautta.
Jakeessa puhutaan naisista, lapsista ja omaisuudesta.
Kaikista puhutaan samalla tasolla.
Näistä asioista puhutaan yksikössä.
Niitä pidetään samanarvoisina.
Nainen on samanarvoinen muun omaisuuden kanssa.
Miehen silmissä hän on tavara.
Arvaa, mihin muuhun naista verrataan?
Tämä on merkittävin asia.
Musliminaisena en nähnyt jakeen vakavuutta, -
ennen kuin luin jakeen lopun.
Siellä puhutaan karjasta ja maasta.
Ei ole loukkaavaa, jos mies himoitsee ja rakastaa vaimoaan.
Tässä kuitenkin rinnastetaan karjan ja vaimon himoitseminen.
Teini-ikäisenä tyttönä tunsin olevani isäni omaisuutta.
En tuntenut itseäni rakastetuksi.
Isän on hallittava tyttären jokaista elämänaluetta.
Jos naisella ei ole isää, -
hänellä on oltava joku muu holhooja.
Niin sanoo laki.
Saudi-Arabiassa nainen ei voi anoa henkilöllisyystodistusta yksin.
Hänellä on oltava mukanaan holhooja, -
joka todistaa hänen henkilöllisyytensä.
Nainen ei saa mennä edes apteekkiin yksin.
Hän voi mennä sinne vain miespuolisen sukulaisen seurassa.
Joidenkin mielestä Saudi-Arabia on ääriesimerkki.
Tämä käytäntö on kuitenkin islamilaisen lain mukaista.
Se on islaminuskon keskeistä opetusta.
Muslimi voi elää, kuinka haluaa.
Islaminuskossa on silti ongelmia.
Olin siis jonkun omaisuutta.
Siirryin isäni omistuksesta mieheni omistukseen.
Miltä muutos tuntui?
Se tuntui hankalalta.
Yritin paeta isäni kontrollia menemällä naimisiin.
Halusin harjoittaa uskoani vapaasti, vaikka silti salassa.
Isäni tiesi uskostani ja uhkaili minua.
Emme puhuneet uskostani. Lopetin kirkossa käymisen.
En kuitenkaan voinut luistaa muslimiavioliitosta.
Musliminainen ei voi mennä naimisiin kristityn kanssa.
Et olisi voinut mennä naimisiin kristityn arabin kanssa.
Musliminaisen on mentävä muslimimiehen kanssa naimisiin.
Islamin laki määrää niin.
Islamin laista on tullut osa kulttuuri-identiteettiä.
On tärkeää ymmärtää, -
että uskonto ulottuu elämän jokaiselle osa-alueelle.
Se säätelee koko elämää.
Löysin miehen, -
joka halusi kanssani naimisiin.
Hän lupasi, että voin elää salaa kristittynä.
Hän sanoi minulle, -
että muslimimies saa mennä kristityn kanssa naimisiin.
Hän sanoi, että voimme molemmat pysyä omassa uskossamme.
Muslimi voi mennä naimisiin kristityn naisen kanssa.
Siitä ei rangaista.
Miehesi yritti ratkaista tilanteen.
Hänen mielestään uskosi oli länsimaalaistanut sinut.
Sinä olit jättänyt islamin, ja se olisi hänelle häpeällistä.
Siksi hän halusi, että salaat sen.
Se oli varmasti osasyy.
Toisaalta taas uskon hänen tienneen, -
kuinka suuren vallan islam antaa miehelle.
Hän tiesi oikeutensa.
Jos hän saisi sinut naimisiin, olisit hänen vallassaan.
Ei pidä luulla, että näin tehdään vain muslimimaissa.
Sitä tapahtuu myös länsimaissa.
Samalla tavalla sanotaan niille länsimaisille naisille, -
jotka rakastuvat tummiin miehiin.
Miehet vakuuttavat heille, ettei uskonnolla ole merkitystä.
Tarkoitat tietenkin muslimimiehiä.
Länsimaiset miehet eivät tietenkään tee niin.
Hyvä, kun selvensit.
Muslimimiehet siis kertovat samoja valheita.
Naiset menevät naimisiin heidän kanssaan siinä luulossa, -
ettei islaminuskolla tule olemaan heihin mitään vaikutusta.
Sanomalehdet kirjoittavat juttuja avioliitoista, -
jotka ovat osoittautuneet odotusten vastaisiksi.
Minullekin kävi niin.
Nykyään näitä tarinoita on helppo löytää internetistä.
Minusta on hyvä tutustua näihin tarinoihin.
Joskus länsimaalainen nainen on jopa kääntynyt muslimiksi.
Tarina päättyy yleensä traagisesti.
Hyvä, että mainitsit länsimaisten naisten kääntymisen.
He haluavat miellyttää miestä. Sitä tapahtuu paljon.
Naisille se on vain paperin allekirjoittamista.
Se merkitsee kuitenkin paljon enemmän.
Minä siis menin mieheni kanssa naimisiin tietyin ehdoin.
Toivoin tietenkin, -
että hän tulisi todistukseni voimasta uskoon.
Myöhemmin huomasin, kuinka väärässä olin ollut.
Meille syntyi poika ja tytär.
Tyttäreni oli toinen lapsemme.
Kun tulin sairaalasta kotiin, mieheni sanoi minulle, -
että minun on kasvatettava lapsistani muslimeja.
Muuten hän häätäisi minut kotoa.
Et olisi saanut lapsia mukaasi.
Sitä pohdin monta kertaa niiden 9 vuoden aikana.
Miehesi ei ollut huolissaan, kun poikasi syntyi.
Hän luultavasti ajatteli, -
että poika kyllä kuuntelee isäänsä ja tekee oikeat ratkaisut.
Tyttären hän näki heikompana ja siten vaarallisessa asemassa.
Silloin tarvittiin sääntöjä.
Pienen katkon jälkeen jatkamme tätä kiintoisaa keskustelua.
Maailmassa tapahtuu dramaattisia asioita.
Tapahtumat ovat saaneet monet kiinnostumaan Koraanista.
Uuden sovelluksen avulla voit lukea Koraania englanniksi ja arabiaksi.
Voit tehdä kumottuja jakeita koskevia hakuja -
ja lukea Koraanin tieteellisistä ja historiallisista virheistä.
Pääset myös lukemaan artikkeleita, jotka käsittelevät naisen asemaa, -
islamin suhdetta muihin uskontoihin ja profeetta Muhammadia.
Lataa sovellus iPhoneen tai Androidiin.
Lisätietoja löydät osoitteesta www.thequran.com.
Tervetuloa takaisin.
Ennen katkoa kerroit lapsistasi.
Kun sinulle syntyi tytär, miehesi alkoi keksiä sääntöjä.
Hän sanoi, että minun piti kasvattaa lapsista muslimeja.
Itse en saanut enää käydä kirkossa enkä lukea Raamattua.
Siihen asti hän oli suvainnut sitä.
Tyttären syntymän jälkeen kaikki muuttui.
Miksi?
Hän halusi odottaa niin kauan, etten enää lähtisi pois.
Hän halusi, että saisimme toisen lapsen nopeasti.
Toinen lapsemme syntyikin pian, vaikken ollut siihen valmis.
Minun oli pakko totella.
Tämä on hyvä esimerkki siitä, -
kuinka islam antaa miehen hallita vaimoaan.
Miehet ovat naisten elättäjiä.
Niin sanotaan suurassa 4:34.
Miehet tietävät, että se on heidän elämäntapansa.
He tietävät, että he saavat hallita vaimojaan.
He tietävät, että islamin Jumala on antanut heille sen vallan.
Kerron esimerkin vaimoa koskevista säännöistä.
Vaimo ei saa pyytää mieheltään avioeroa.
Vain hyvin harvoissa tilanteissa hän voi ottaa eron itse.
Eroamisoikeus on miehellä.
Hänellä on myös oikeus lapsiin.
Miehesi käytti sitä hyväkseen.
Säännöt eivät lopu siihen.
Muistan hääyöni.
Sain neuvon anopiltani.
Hän siteerasi Muhammadin opetuksia.
Profeetta Muhammad sanoi, että naisen on toteltava miestään aina.
Jos vaimo kieltäytyy toteuttamasta miehen pyyntöä, -
koski se mitä tahansa asiaa, -
hän saa ylleen enkelien kirouksen.
Muhammad siis opetti, -
että taivaalliset enkelit kiroavat vaimoa koko yön.
Syyksi riittää se, ettei vaimo täytä miehen pyyntöä.
Hadithissa puhuttiin nimenomaan miehen seksuaalisista oikeuksista.
Muhammadilla on monia noloja opetuksia.
Yhden kerran hän sanoi, -
että ellei ihmispalvontaa olisi kielletty, -
hän olisi antanut vaimojen palvoa miehiään.
Miehet ovat ylempiarvoisia. -Minulle siteerattiin tuotakin.
Olen kiitollinen siitä, että nyt saan elää Kristuksen vapaudessa.
Musliminaiset ovat silti aina ajatuksissani.
Nyt olet tärkeässä elämänvaiheessa.
Edustat monia naisia, -
jotka ovat olleet samassa tilanteessa.
Minkä neuvon antaisit naiselle, -
jolla on ongelmia lastensa kasvatuksessa -
ja joka on peloissaan?
Ehkä hän on päättänyt jättää islamin ja elää pelossa.
Samalla hän on vaarassa menettää lapsensa.
Hänen henkensä on myös vaarassa, eikä hänellä ole turvaa.
Puhun omista kokemuksistani käsin.
Pidä kiinni Jumalan lupauksista.
Muistan yhden yön, -
joka oli erityisen vaikea.
Pelkäsin usein henkeni puolesta.
Tyttäreni oli siihen aikaan viiden vuoden ikäinen.
Aloin nähdä, kuinka huonosti mieheni kohteli tytärtäni.
Mieheni käskytti tytärtäni koko ajan.
Poikani sai istua rauhassa, ja tyttäreni joutui palvelemaan.
Yhtenä yönä pysyttelin hereillä ja itkin koko yön.
Pyysin Jumalaa auttamaan, jos hän todella oli olemassa.
Pian tämän jälkeen Jumala vei minut ja lapseni pois Egyptistä.
Se oli ihme.
Olit ilmeisesti uskonkriisissä.
Olin hämmentynyt uskova.
Kristus ei ollut koskaan jättänyt minua.
Antaisin yhden neuvon muslimitaustaisille naisille.
Jos olet uskova, ja asut vielä kotonasi, pysy lastesi luona.
Jumala haluaa pelastaa sekä sinut että heidät.
Hänellä on suunnitelma.
Hän haluaa vapauttaa sekä sinut että miehesi.
Länsimaisten katsojiemme on hyvä ymmärtää tämä asia.
Se koskee sekä länsimaissa asuvia muslimeja -
että länsimaiden kristittyjä.
Olemme kuulleet sisar Amanin tarinan.
Monilla muillakin on samantyyppisiä kokemuksia.
Islamilaisessa kulttuurissa pelkästään se, -
että sattuu olemaan nainen, on jo velvoite.
Sydämeni särkyy joka kerta, -
kun kuulen naisten sanovan, että islam parantaa heidän asemaansa.
He uskovat islamin varjelevan heitä.
He uskovat, että hunnutuksen tarkoitus on suojella heitä.
He joko pettävät itseään tai puhuvat peloistaan käsin.
He ovat valmiita kuulemaan negatiivista opetusta itsestään.
Tulevissa jaksoissa pääsemme toivottavasti käsittelemään -
islamin naisia koskevia opetuksia, -
jotka ovat täysin tarpeettomia.
Haluaisin lisätä jotain.
Kun tein taustatyötä ohjelmaani varten, -
keskustelin kollegani kanssa.
Sinä ja kaksi muuta? -Minä ja toinen juontaja.
Kun aloin tehdä taustatyötä, -
keskityin siihen, kuinka islam tuomitsee naisen.
Tutkimusteni edetessä huomasin, -
että nainen oli tuomittu jo ennen islamia.
Tämä on yksi islamin keskeisimmistä ongelmista.
Haluan painottaa kuitenkin sitä, että saatana haluaa tuomita naisen.
Itse paholainen haluaa tuomita hänet.
Hän on keksinyt koko islaminuskon.
Haluan sanoa jotain suoraan sydämestäni.
Keskustelemme ihmisistä.
En halua, -
että alatte pitää kaikkia muslimeja barbaareina, -
ette edes muslimimiehiä, -
vaikka juuri he panevat toimeen islamin opetuksia.
Syyttäkää ideologiaa.
Minä pidän muslimeja islamin ideologian uhreina.
Jos olet uskossa ja katsot tätä ohjelmaa, -
pyydän sinua rukoilemaan heidän puolestaan.
Jeesus selitti kerran opetuslapsilleen, -
miksi riivattu lapsi ei ollut parantunut.
Se johtui epäuskosta.
Hän myös sanoi, että siihen tarvitaan paastoa ja rukousta.
On kyse demonisista valloista, -
jotka ovat alkaneet hallita ihmisten sydämiä, -
vaikka ihmiset itse haluaisivat palvella Jumalaa.
He rakastavat ja pelkäävät häntä.
He luulevat, -
että Jumala vaatii jopa perheenjäsenten kurittamista -
ja että he saavat siitä siunauksen.
He luulevat, että siunauksia ansaitaan.
Kristuksen ja islamin opetukset ovat aivan erilaisia.
Olemme keskustelleet siitä, -
kuinka islam kohtelee vaimoja ja äitejä.
Synkältä näyttää. Onko heillä toivoa?
Kun itse olin siinä tilanteessa, en nähnyt toivoa.
En pitänyt kiinni Jumalan lupauksista.
Ennen kuin menin ex-mieheni kanssa naimisiin, -
Jumala lupasi auttaa minua.
En kuunnellut häntä.
Jos olisin kuunnellut häntä oman yrittämisen sijaan, -
tilanteeni olisi ollut toinen.
Jos onnistumme sotkemaan elämämme, -
Jumala voi kääntää senkin hyväksi, jos vain seuraamme häntä.
Haluan rohkaista katsojiamme luottamaan Jumalaan.
Hän voi avata tekemämme solmut ja muuttaa ne palvelutyöksi.
Kun näin lapseni ja ajattelin, etten ikinä pääse vapaaksi, -
Jumala sanoi, että toivoa on.
Vapautus oli jo matkalla.
Siitä enemmän toisella kertaa.
Ensi kerralla saamme kuulla lisää sisar Amanin elämäntarinasta.
Käykää nettisivuillamme antamassa palautetta.
Näkemiin ja Jumalan siunausta.
KORAANI VAI RAAMATTU?
Suomennos: Hanna Tischer